RSP น้องใหม่ไฟแรง! บวกต่อกว่า 6% โบรกฯ แนะซื้อ ชูเป้า 9.50 บ.
RSP น้องใหม่ไฟแรง! บวกต่อกว่า 6% ล่าสุด ณ เวลา 15.27 น. อยู่ที่ 8.55 บาท บวก 0.50 บาท หรือ 6.21% ด้วยมูลค่าซื้อขาย 1.27 พันล้านบาท ด้าน โบรกฯ แนะซื้อ ชูเป้า 9.50 บ. คาดรับอานิสงส์ช้อปช่วยชาติดันกำไร Q4/60 โต
13 พ.ย. 2560

ผู้สื่อข่าวรายงานว่า ราคาหุ้นบริษัท ริช สปอร์ต จำกัด (มหาชน) หรือ RSP ล่าสุด ณ เวลา 15.27 น. อยู่ที่ 8.55 บาท บวก 0.50 บาท หรือ 6.21% ด้วยมูลค่าซื้อขาย 1.27 พันล้านบาท ขณะที่ดัชนีตลาดหุ้นไทยโดยรวมลบ 0.29%

โดย บล.ฟินันเซีย ไซรัส ระบุในทวิเคราะห์ แนะนำ “ซื้อ” ให้ราคาเป้าหมายที่ 9.50 บาท โดยเป็นหนึ่งในผู้ที่ได้ประโยชน์โดยตรงจากมาตรการช้อปช่วยชาติ น่าจะช่วยหนุนกำไรเร่งตัวช่วงโค้งสุดท้ายของปี ส่วนแนวโน้มปี 61-63 คาดโตเฉี่ยสูง 17% ต่อปี
ทั้งนี้ RSP ได้รับสิทธิเพียงรายเดียวในการขาย Converse ความสามารถในการทำกำไรโดดเด่นกว่ากลุ่มค้าปลีก โดยเฉพาะอัตรากำไรขั้นต้นที่ทำได้สูงกว่า 50% ขณะที่ การเพิ่มแบรนด์ Pony นอกจากช่วยลดความเสี่ยงแล้ว ยังช่วยขยายฐานลูกค้าให้กว้างขึ้น
อนึ่ง RSP เข้าซื้อขายในตลาดหลักทรัพย์ในวันที่ 10 พ.ย.60 เป็นวันแรก มีราคา IPO ที่ 5.80 บาท